title: "Berthold Bahnsen"
text: "Berthold Broder Bahnsen (* 8. Januwaari 1913 \u00f6n Risem-Lonham, \u2020 14. Oktoober 1971 \u00f6n Flensborig) wiar en friisk Politiker fuar di Menerhairen \u00f6n Sleeswig-Holstiin.\n\nLeewent en Bruarwening \n\nWan Bahnsen fan di hooger Re\u0101lskuul k\u0101m, liirti hi \u00f6n Flensborig en Sleeswig Spaarikasen-Koopman .\n1946 waar hi di Direktor fan di \"Spaarikas Nuur\u0111friisl\u00f6n\" \u00f6n Leck. Hi wiar bifriit, en jat fing tau Jungen.\n\nPolitik \n\nBahnsen wiar Mef\u00f6liger fan di SSW. Hi seet bi di Gimiindireer fan Leck. \u00d6n di Jaaren fan 1947 bit 1954 en fan 1958 bis 1971 wiar hi t\u00f6 di \"L\u00f6ndai\", (Di L\u00f6nsting of dit L\u00f6nsparlament) \u00f6n Kiil stj\u00fc\u00fcrt.  Diar waar hi 1949 t\u00f6 en Mef\u00f6liger fan di jest Bundsforsaamling maaket, diar \u00f6n di 12. September Theodor Heuss \u00fcs di di jest Bundspresident \u00fctsaachti. \nSenerligi Gaawen her Bahnsen fuar di Politik aur Wertskep en Jil. Sent 1962 wiar hi di \"Jen K\u0101rming-Fraktsjoon\" fan di SSW \u00f6n Kiil. \n\u00d6n di H\u0101refst fan't Jaar 1969 wiar di Kraisreform. Fan 17 Kraisi \u00f6n Sleeswig-Holstiin skul 12 uur. Diarfuar wiar Bahnsen sin Stem senerlig n\u00f6\u00f6rig, aurdat di regiarendi CDU/FDP-Koalitsjoon niin Stemen-Muarhair her. Di forskelig Politikern iin \u00f6n didiarem Parteien her ek al di salev Meening. \n\nBahnsen wil hol di trii Kraisi Eiderstedt, H\u00fcsem en S\u00fc\u0111ert\u00f6ner t\u00f6hopfaatet se, en diarfuar d\u0113r hi sin Stem. Me des Stem t\u00f6hop leengti dit da uk fuar di Meening fan di regiarendi Koalitsjoon.\n\u00dcs langsen k\u0101m dit ek arkjen t\u00f6pas, en sa waar uk sair, dat hi beeter ek mestemi haa skul en dat n\u00fc des Reform \"fan Deenemark st\u00f6t waar\". Bahnsen saag dit \u00fc\u0111ers. Hi taacht ek hol \u00f6n Grensen, hi saag di Deenen \u00fcs Naibern en Br\u00fc\u0111ern. Deling w\u00f6\u00f6r em dit mesken \"europeeisk\" n\u0113m.\n\nDi 24. Aprilmuun fan 1971 fing Bahnsen dit Bundsfortiinstkr\u00fcts (Jest Klas).\nNemen heer diarme reeknet, dat Berthold Bahnsen me bluat 58 Jaaren ee\u0111er en Harts-Infarkt st\u00fcrev. Hi wiar \u00f6n't L\u00f6nsparlament di Politiker me di leengst Tiinsttir, en masi Liren h\u00f6l fuul fan h\u00f6m.\nBerthold Bahnsen st\u00f6n langsen fast fuar sin Meening, man hi k\u00fcr uk masi Fortr\u00f6t me Humoor \u00fct W\u0101rel fo, sa dat achter\u00f6n nemen muar sa rocht wust, hurom en Strir n\u00f6\u00f6rig wesen wiar.\nMe sin Politik heer hi fuul diarfuar d\u00f6nen, dat D\u00fctskl\u00f6n en Deenemark jaar Riwaliteet auriit, jam fordrai en t\u00f6hopaarberi k\u00fcr.\n\nLuki uk jir \n Histoorii fan di SSW (Me en Skelt fan Berthold Bahnsen)\n Berthold Bahnsen bi't L\u00f6nsparlament\n\nKweli \n Prof. Dr. Thomas Steensen: Ein Wegbereiter f\u00fcr die Verst\u00e4ndigung, SHZ, Insel-Bote, Si\u0111 NF 1 fan di 8. Januwaari 2013\n Dr. Claas Riecken: Berthold Bahnsen. Friesisch-schleswigscher Landtagsmann Br\u00e4ist/Bredstedt 2015.\n\nBiografii S\u00f6l'ring\nSjiisk Politiker"